“สารัชถ์” สบจังหวะ GULF ราคาร่วง ควัก 239 ลบ. ซื้อเพิ่มเข้าพอร์ต 7 ล้านหุ้น
“สารัชถ์” สบจังหวะ GULF ราคาร่วง ควัก 239.47 ลบ. ซื้อเพิ่มเข้าพอร์ต 7 ล้านหุ้น
“สารัชถ์” สบจังหวะ GULF ราคาร่วง ควัก 239.47 ลบ. ซื้อเพิ่มเข้าพอร์ต 7 ล้านหุ้น
24 ก.ค. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยข้อมูลแบบรายงานการเปลี่ยนแปลงการถือหลักทรัพย์ของผู้บริหาร ว่า วันนี้ (24 ก.ค.) นายสารัชถ์ รัตนาวะดี กรรมการและประธานเจ้าหน้าที่บริหาร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ได้ทำรายการซื้อหุ้น GULF เป็นจำนวน 7,000,000 หุ้น ที่ราคาเฉลี่ย 34.21 บาท โดยคิดเป็นมูลค่า 239.47 ล้านบาท
ขณะที่ผู้สื่อข่าวรายงานว่า ก่อนหน้านี้ราคาหุ้น GULF ปรับตัวลดลงต่อเนื่อง โดยล่าสุด ปิดตลาดวันนี้ (24 ก.ค.) ราคาหุ้นอยู่ที่ระดับ 34.50 บาท ซึ่งเป็นการปรับตัวลงต่ำสุดในรอบกว่า 3 เดือน นับตั้งแต่ราคาหุ้นอยู่ที่ระดับ 34.25 บาท เมื่อวันที่ 17 เม.ย.2563